મુંબઈભરમાં ગઈ કાલે બધે દશેરાની ઉજવણીરૂપે લોકો જલેબી-ફાફડાની દુકાનમાં ઊમટી પડ્યા હતા. એથી દુકાનના માલિકો ઍડ્વાન્સમાં જ બધી તૈયારીઓ કરીને રાખે છે અને દુકાનનો સ્ટાફ પણ આખો દિવસ જલેબી-ફાફડા બનાવવામાં વ્યસ્ત રહે છે. જ્યારે કે વિરાર (વેસ્ટ)માં શ્રી વિમલનાથ દેરાસરની સામે દુકાન ધરાવતા ૯૨ વર્ષના દાદાજી મનસુખ વસાણી એકલા હાથે જલેબી-ફાફડા બનાવીને દશેરામાં બધા ગ્રાહકોને આપી રહ્યા હતા. આખો દિવસ ગ્રાહકો ધીરે-ધીરે આવી રહ્યા હતા અને દાદાજી બસ એ બનાવવામાં જ વ્યસ્ત હતા.